লরেইন ব্রাকো
লরেইন ব্রাকো (ইংরেজি: Lorraine Bracco; জন্ম: ২ অক্টোবর ১৯৫৪) হলেন একজন মার্কিন অভিনেত্রী। তিনি এইচবিওর ধারাবাহিক দ্য সোপরানোস-এ ডক্টর জেনিফার মেলফি এবং মার্টিন স্কোরসেজির ১৯৯০ সালের চলচ্চিত্র গুডফেলাস-এ কারেন ফ্রিডম্যান হিল চরিত্রে অভিনয়ের জন্য সর্বাধিক পরিচিত। দ্য সোপরানোস ধারাবাহিক তার অভিনয়ের জন্য তিনি শ্রেষ্ঠ অভিনেত্রী বিভাগে তিনটি প্রাইমটাইম এমি পুরস্কার (১৯৯৯, ২০০০, ২০০১) ও শ্রেষ্ঠ পার্শ্ব অভিনেত্রী বিভাগে একটি এমি পুরস্কার (২০০৭); এবং শ্রেষ্ঠ অভিনেত্রী বিভাগে তিনটি করে গোল্ডেন গ্লোব পুরস্কার (২০০০, ২০০১, ২০০২) ও স্ক্রিন অ্যাক্টরস গিল্ড পুরস্কারের (২০০০, ২০০২, ২০০৩) মনোনয়ন লাভ করেন। গুডফেলাস চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ১৯৯২ সালে মেডিসিন ম্যান ও ট্রেসেস অব রেড চলচ্চিত্রে তার কাজের জন্য তিনি সবচেয়ে বাজে অভিনেত্রী বিভাগে রাসবেরি পুরস্কারের মনোনয়ন লাভ করেন।